pythainlp/thai-wiki-dataset-v3 huggingface dataset:
จักรกริช บุญคำ

สิบเอก จักรกริช บุญคำ (เกิด 7 ธันวาคม พ.ศ. 2525) เป็นนักฟุตบอลทีมชาติไทย เกิดที่จังหวัดพิจิตร เขาเริ่มต้นเส้นทางอาชีพกับ โอสถสภา ก่อนย้ายไปร่วมทีม การท่าเรือไทย เอฟซี, บีอีซี เทโรศาสน, สุพรรณบุรี เอฟซี, แพร่ ยูไนเต็ด และ ขอนแก่น เอฟซี เคยคว้าแชมป์ ควีนส์คัพ 3 สมัย, ถ้วย ก. 2 สมัย, โตโยต้า ลีกคัพ 1 สมัย รวมถึงติดทีมชาติไทย ในช่วงปี 2004-2010
== ประวัติการแข่งขัน ==
=== 1999 ===
แชมป์จตุรมิตรสามัคคี
=== 2003 ===
ร่วมคัดตัวในชุด OLYMPIC 2004 ASIAN QUALIFYING
ร่วมคัดตัวในชุด SEAGAMES 2003 FOOTBALL TOURNAMENT (VIETNAM)
=== 2004 ===
ลงทำการแข่งขันรายการฟุตบอลชิงถ้วยพระราชทานคิงส์คัพ 2004 รองแชมป์  (ลง 1 match)
ลงทำการแข่งขันรายการ FIFA WORLD CUP 2006 ASIAN QUALIFYING ตกรอบ (ลง 1 match ครึ่งเดียว เจอ UAE )
=== 2005 ===
ลงแข่งขันรายการ  F.A. PREMIER LEAGUE ASIA TROPHY  รองชนะเลิศ (ลงทุกนัดในการแข่งขัน)
ลงแข่งขันรายการ  REAL MADRID THAILAND TOUR 2005 (ลงแข่งขัน)
ลงแข่งขันรายการ WORLD UNIVERSITY GAMES FOOTBALL TOURNAMENT (TURKEY) อันดับ 11 (ลงทุกนัดในการแข่งขัน) ยิงประตูในรายการได้ 3 ลูก ในนัดที่พบกับรัสเซีย ไอร์แลนด์ และตุรกี
ลงแข่งขันรายการ PRE SEAGAMES 2005 FOOTBALL TOURNAMENT ชนะเลิศ (ลงทุกนัดในการแข่งขัน) ยิงประตูในรายการได้ 4 ลูก (ยิงกัมพูชา 2 ลูก สิงคโปร์ 1 มาเลเซีย 1 ลูก)
ลงแข่งขันรายการ AGRIBANK CUP 2005 VIETNAM รองชนะเลิศ (ลงทุกนัดในการแข่งขัน)
ลงแข่งขันรายการซีเกมส์ ครั้งที่ 23 PHILIPPINES (U23) ชนะเลิศ (ลงทุกนัดในการแข่งขัน) ยิงประตูในรายการได้ 1ลูก (ยิงนัดพบฟิลิปปินส์)
ลงแข่งขันรายการฟุตบอลชิงถ้วยพระราชทานคิงส์คัพ 2005  ตกรอบ (ลงทุกนัดในการแข่งขัน)
=== 2006 ===
ลงทำการแข่งขันรายการ AGRIBANK CUP 2006 VIETNAM  แชมป์ (ลงทุก match ในการแข่งขัน)
ร่วมคัดตัวชุด U23 ASIAN GAMES NATIONAL TEAM 2006 รวมคัดแต่หลุดภายหลัง
ลงทำการแข่งขันรายการฟุตบอลชิงถ้วยพระราชทานคิงส์คัพ 2006  แชมป์ (ตัวจริง 1 match สำรอง 2 match)
ลงทำการแข่งขันรายการ ASEAN FOOTBALL CHAMPIONSHIP 2006  รองแชมป์ (ลงสำรอง 2 match)
=== 2007 ===
อุ่นเครื่องกับทีมชาติจีนในนามทีมชาติชุดใหญ่ ชนะ 1-0
อุ่นเครื่องกับทีมชาติฮอนแลนด์ แพ้ 1-3
ร่วมเก็บตัวที่เยอรมันก่อนรายการเอเชียนคัพ
อุ่นเครื่องกับกาตาร์ นัดอำลา เกียรติศักดิ์ เสนาเมือง
ฟุตบอลโลกรอบคัดเลือก นัดที่ 2 ที่มาเก๊า
ฟุตบอลโลกรอบคัดเลือก นัดที่ 2 ที่เยเมน
=== 2008 ===
ไปเก็บตัวทีมชาติไทยชุดฟุตบอลโลกที่อังกฤษ วันที่ 7-25 มกราคม หลังจากนั้นก็ได้รับการบาดเจ็บที่เอ็นหัวเข่าขวา
=== 2009===
หายจากการบาดเจ็บ กลับมาเล่นไทยพรีเมียร์ลีก ให้สโมสร โอสถสภา คว้าอันดับ 4
=== 2010 ===
ย้ายมาเล่นให้สโมสร การท่าเรือไทย ด้วยค่าตัว 6แสนบาท ในวันที่ 1 ธันวาคม 2009
คว้าแชมป์ โตโยต้าลีกคัพ 2010
อันดับ 4 ฟุตบอลสปอนเซอร์ไทยพรีเมียร์ลีก
=== 2011 ===
ย้ายเข้าร่วมทีม บีอีซีเทโร ศาสน ด้วยค่าตัว 7 แสนบาท ในวันที่ 9 ธันวาคม 2010
ย้ายร่วมทีมสุพรรณบุรี เอฟซี ด.1 จบอันดับ2 เลื่อนชั้นสู่ไทยพรีเมียร์ลีก
===2013===
ได้อันดับ4 ไทยพรีเมียร์ลีก 2013
===2014-15===
ย้ายกลับมาร่วมทีมโอสถสภา m150 (ยิง1ประตู)
===2016===
ย้ายร่วมทีม แพร่ ยูไนเต็ด (ยิง8ประตู)
===2017===
ย้ายร่วมทีม ขอนแก่น เอฟซี ได้แชมป์โซนเหนือ (ยิง6ประตู)
== อ้างอิง ==
== แหล่งข้อมูลอื่น ==
Facebook ของจักรกริช บุญคำ
นักฟุตบอลชาวไทย
บุคคลจากจังหวัดพิจิตร
ผู้เล่นสโมสรฟุตบอลจัมปาศรี ยูไนเต็ด
ผู้เล่นสโมสรฟุตบอลการท่าเรือ
ผู้เล่นสโมสรฟุตบอลโปลิศ เทโร
ผู้เล่นสโมสรฟุตบอลสุพรรณบุรี
ผู้เล่นสโมสรฟุตบอลแพร่ ยูไนเต็ด
ผู้เล่นสโมสรฟุตบอลขอนแก่น
การแทนจำนวนมีเครื่องหมาย

การแทนจำนวนมีเครื่องหมาย (Signed number representations) เป็นวิธีการแทนจำนวนที่อาจติดลบได้ในหน่วยความจำ เพื่อให้สะดวกต่อการนำมาดำเนินการต่าง ๆ และมีประสิทธิภาพ วิธีการโดยทั่วไปคือแบ่งพื้นที่ออกเป็นสองส่วน โดยในส่วนแรกนั้นจะเป็นส่วนที่เรียกว่า Magnitude หรือค่าขนาดของบิตตัวเลข มีตำแหน่งอยู่ที่สามนับจากขวา และส่วนที่สองจะเรียกว่า Signed Bit หรือค่าขนาดหนึ่งบิตแทนเครื่องหมายบวกหรือลบ หรือเรียกสั้นๆ ว่าบิตเครื่องหมาย โดยที่บิตเครื่องหมายนี้จะมีค่าเป็นบิตสูงสุด มีตำแหน่งอยู่หน้าสุด ดังนั้นในตัวเลขดิจิตอลหนึ่งตัวสามารถที่จะแทนได้ทั้งค่าบวก และค่าลบ ซึ่งถ้าบิตเครื่องหมายเป็น 0 ค่าของบิตสูงสุดจะมีค่าเป็นบวก แต่ถ้าบิตเครื่องหมายเป็น 1 ค่าของบิตสูงสุดจะมีค่าเป็นลบ ไม่ว่าบิตเครื่องหมายจะเป็น 0 หรือ 1 ก็ตามค่าขนาดของบิตจะเหมือนเดิม ดังตัวอย่างต่อไปนี้
ตัวอย่างที่ 1
+12 = 0000 1100
-12 = 1000 1100
ตัวอย่างที่ 2
+20 = 0001 0100
-20 = 1001 0100
จากตัวอย่างจะเป็นการแทนค่าตัวเลขดิจิตอลแบบ Sign-Magnitude System หลังจากที่ได้ดูตัวอย่างแล้วจะพบว่าความแตกต่างระหว่างบวกและลบ เช่น +12 และ -12 จะแตกต่างกันเพียงค่าของบิตเครื่องหมายเท่านั้น ส่วนค่าขนาดของบิตจะมีค่าเท่ากัน ถึงแม้ว่าระบบเลขดิจิตอลแบบนี้จะสามารถแทนค่าบวกและค่าลบได้ แต่ในการคำนวณของเครื่องคิดเลขจะไม่สามารถใช้คำนวณระบบนี้ได้
== ส่วนเติมเต็มหนึ่ง ==
ส่วนเติมเต็มหนึ่ง (1’s Complement) เป็นการเปลี่ยนค่าสถานะของบิตเครื่องหมาย คือถ้าบิตเครื่องหมายเป็น 1 ให้เปลี่ยนเป็น 0 และถ้าบิตเครื่องหมายเป็น 0 ให้เปลี่ยนเป็น 1 โดยที่จะทำการเปลี่ยนสถานะทุกบิตกลับกันทั้งหมด ตามตัวอย่างต่อไปนี้
ตัวอย่างที่ 1
+12 = 0000 1100
-12 = 1111 0011 (ส่วนเติมเต็มหนึ่ง)
ตัวอย่างที่ 2
+18 = 0001 0010
-18 = 1110 1101 (ส่วนเติมเต็มหนึ่ง)
== ส่วนเติมเต็มสอง ==
ส่วนเติมเต็มสอง (2’s Complement System) เป็นเหมือนกับส่วนเติมเต็มหนึ่ง แต่หลังจากได้ผลลัพธ์มาแล้วให้บวกค่าเพิ่มเข้าไปอีก 1 การทำเช่นนี้เป็นการปรับปรุงเพิ่มเติมต่อจากส่วนเติมเต็มหนึ่งเพื่อให้มีค่า 0 เพียงแค่ค่าเดียว และทำให้ไม่ต้องเพิ่มค่าบิตที่ล้นกลับเข้าไปเหมือนที่ต้องทำในการทำส่วนเติมเต็มหนึ่ง ระบบส่วนเติมเต็มสองสามารถทำได้โดยถ้าเป็นเลขบวกไม่ต้องเปลี่ยนค่าสถานะของบิตเครื่องหมาย แต่ถ้าเป็นเลขลบ ให้ทำการกลับค่าโดยการทำส่วนเติมเต็มหนึ่งทุกบิต และบวก 1 เสมอตามตัวอย่างต่อไปนี้
ตัวอย่างที่ 1
+12 = 0000 1100
-12 = 1111 0011 (ส่วนเติมเต็มหนึ่ง)
1111 0011 + 1
* -12 = 1111 0100 (ส่วนเติมเต็มสอง)
ตัวอย่างที่ 2
+16 = 0001 0000
-16 = 1110 1111 (ส่วนเติมเต็มหนึ่ง)
1110 1111 + 1
* -16 = 1111 0000 (ส่วนเติมเต็มสอง)
== ตารางเปรียบเทียบ ==
ตารางต่อไปนี้แสดงจำนวนเต็มบวกและลบที่สามารถแทนได้ในระบบ 4 บิตแบบต่าง ๆ
วงจรดิจิทัล
วิทยาการคอมพิวเตอร์
เลขคณิตฐานสอง
ระบบเลข
อุทยานแห่งชาติตาอี

อุทยานแห่งชาติตาอี (Parc national de Taï) ตั้งอยู่ทางตะวันตกเฉียงใต้ของประเทศโกตดิวัวร์ ใกล้เขตแดนประเทศไลบีเรีย เป็นป่าดึกดำบรรพ์สุดท้ายแห่งหนึ่งในแอฟริกาตะวันตก มีเนื้อที่ประมาณ 3,400 ตารางกิโลเมตร มีพืชพรรณท้องถิ่นมากมาย รวมทั้งสัตว์นานาชนิด เช่น ฮิปโปโปเตมัสแคระ และลิ่น ซึ่งเป็นสัตว์หายาก
== อ้างอิง ==
ตาอี
แหล่งมรดกโลกในประเทศโกตดิวัวร์
แหล่งมรดกโลกทางธรรมชาติ
ประเทศโกตดิวัวร์
อุทยานแห่งชาตินาเวลอัวปี

----
อุทยานแห่งชาตินาเวลอัวปี (Nahuel Huapi National Park)  ตั้งอยู่บริเวณเทือกเขาแอนดีสทางตะวันตกกลางของประเทศอาร์เจนตินา มีเนื้อที่ 528 ตารางกิโลเมตร หรือ 330,000 ไร่จัดตั้งขึ้นในปี ค.ศ. 1903 และได้รับการประกาศเป็นอุทยานแห่งชาติในปี ค.ศ. 1934 ปัจจุบันมีเนื้อที่ 7,050 ตารางกิโลเมตร หรือ 4,406,250 ไร่ภายในอุทยานมีภูเขาที่มีหิมะปกคลุมหลายลูก มีธารน้ำแข็ง ทะเลสาบ น้ำตก และมีดอกไม้ป่าอยู่ทั่วไป
อุทยานแห่งชาติ Nahuel Huapi เป็นอุทยานแห่งชาติที่เก่าแก่ที่สุดของอาเจนติน่า ในแขวง Patagonia ตรงตีนเขาของภูเขา Andes. ซึ่งก่อตั้งขึ้นใน 1934 แต่พี้นที่ของสวนเป็นดินแดนบริจาคไปยังรัฐบาลกลางโดย Perito Moreno ใน ปี 1903.
สวนครอบคลุมพี้นที่ประมาณ 7,050 กิโลเมตรและตั้งอยู่ในทิศตะวันตกเฉียงใต้ของ Neuquén เป็นฐานสำหรับการท่องเที่ยวในเมือง San Carlos de Bariloche. Villa La Angostura ยังเป็นรีสอร์ทริมทะเลสาบี่อยู่ภายในเขตแดนของสวน.
สวนนี้มีชื่อเสียงเกี่ยวกับความอุดมสมบูรณ์ไปด้วยสัตว์ป่าและมีพีชพันธุ์ธรรมชาติหลายชนิด เนื่องจากสวนมี
ภูมิประเทศหลากหลายนับตั้งแต่ 700 ถึง 3,000 เมตรและมีปริมาณน้ำฝนที่หลากหลายจากป่าฝนกับ 4,000 มม. / ปีในตะวันตก จนไปถึงทุ่งหญ้าเขตทะเลทรายที่น้อยกว่า 300 มม. / ปี ในทางตะวันออก. ในเขต  llao llao เราจะเห็นเห็ดและเชื้อราขึ้นตามต้นไม้และเป็นสัญลักษณ์ของพื้นที่จึงทำให้เป็นชื่อของโรงแรม Llao Llao ที่มีชื่อเสียงในเขตนี้ สัตว์ในสวนนี้มีมากมายหลายพันธุ์ เช่น นากแม่น้ำ, กวาง, ลามะ, กระต่ายมารัส, นกแก้ว และ เหยี่ยว
มีหลายทะเลสาบในสวนรวมถึง Lago Nahuel Huapi, Lago Mascardi, Lago Gutiérrez, Lago Traful, Lago Moreno และ Lago Guillelmo ทั้งหมดนี้รู้จักกันในนาม เขตทะเลสาบอาเจนติน่า. ทะเลสาบ Nahuel Huapi ประกอบด้วยหลายเกาะรวมถึง Isla Huemul ซึ่งเป็นสถานที่ของ โครงการ Huemul ที่ชาวอาเจนติน่าถือเป็นโครงการลับนั่นคือโครงการวิจัยนิวเคลียร์ในปี 1949-1952.
นาเวลอัวปี
นาเวลอัวปี
อุทยานแห่งชาติไซออน

อุทยานแห่งชาติไซออน (Zion National Park) เป็นอุทยานแห่งชาติทางตะวันตกเฉียงใต้ของสหรัฐอเมริกา ใกล้กับ Springdale รัฐยูทาห์ เมื่อ พ.ศ. 2452 ประธานาธิบดี William Howard Taft ได้ประกาศบริเวณนี้ให้เป็น National monument เพื่ออนุรักษ์พื้นที่หุบเขา ภายใต้ชื่อว่า Mukuntuweap National Monument ต่อมาใน พ.ศ. 2461 acting director จาก National Park Service ที่ก่อตั้งขึ้นใหม่ได้เปลี่ยนชื่ออุทยานเป็น Zion เนื่องจากชื่อเดิมไม่เป็นที่ไม่เป็นที่นิยมในท้องถิ่น Zion เป็นคำในภาษาฮิบรูโบราณ หมายถึง สถานที่หลบลี้ภัย ซึ่งชื่อนี้ได้รับการต้อนรับเชิงบวกมากขึ้นจากสาธารณชน ต่อมาเมื่อวันที่ 19 พฤศจิกายน พ.ศ. 2462 United States Congress ได้ประกาศให้ monument แห่งนี้เป็นอุทยานแห่งชาติ จนกระทั่ง พ.ศ. 2480 Kolob section ได้ประกาศ Zion National Monument แยกต่างหากอย่างเป็นทางการ แต่ได้นำมาผนวกรวมเข้ากับอุทยานเมื่อ พ.ศ. 2499
อุทยานแห่งนี้มีพื้นที่ 593 ตร.กม. หรือ 370,625 ไร่ มีสถานที่สำคัญคือ หุบเขาไซออน ซึ่งยาว 15 กิโลเมตร และลึก 800 เมตร ตัดผ่าน Najavo Sandstone สีแดงโดยสาขาเหนือของแม่น้ำเวอร์จิน เนื่องจากตั้งอยู่ที่จุดเชื่อมต่อระหว่างที่ราบสูงโคโลราโด , Great Basin, และทะเลทราย Mojave อุทยานแห่งนี้จึงมีสภาพทางภูมิศาสตร์ที่เป็นเอกลักษณ์และมี Life zone ที่หลากหลาย ทำให้มีความหลากหลายของพืชและสัตว์สูงมาก โดยภายในอุทยานจะแบ่งออกเป็น 4 Life zones ได้แก่ ทะเลทราย, Riparian, Woodland และป่าสน มีนก 289 ชนิด สัตว์เลี้ยงลูกด้วยนม 75 ชนิด (โดยมีค้างคาว 19 ชนิด) สัตว์เลื้อยคลาน 32 ชนิด และพืชอีกหลายชนิด โดยมีสัตว์เฉพาะถิ่นที่สำคัญคือ สิงโตภูเขา, Mule Deer, และนกอินทรีทอง รวมทั้งสัตว์ที่นำกลับเข้ามาสู่ถิ่นฐานอีกครั้งอย่าง California แร้งแคลิฟอร์เนีย และ Bighorn Sheep พืชที่พบได้ทั่วไปได้แก่  Cottonwood, Cactus, Datura, Juniper, Pine, Boxelder, Sagebrush, yucca , และ willows ชนิดต่างๆ
อุทยานแห่งชาติ
อุทยานแห่งชาติตองการิโร

อุทยานแห่งชาติตองการิโร (Tongariro National Park) ตั้งอยู่บนเกาะเหนือของประเทศนิวซีแลนด์ จัดตั้งขึ้นใน ค.ศ. 1887 จัดได้ว่าเป็นอุทยานแห่งแรกในประเทศนิวซีแลนด์ ซึ่งภายในอุทยานมีน้ำพุร้อนอยู่เป็นจำนวนมาก ซึ่งมีภูเขาไฟตั้งอยู่ด้วย มีทะเลสาบและทุ่งหญ้าแบบแอลไพน์
== แหล่งมรดกโลก ==
อุทยานแห่งชาติตองการิโรได้รับการขึ้นทะเบียนเป็นแหล่งมรดกโลกในการประชุมคณะกรรมการมรดกโลกสมัยสามัญครั้งที่ 14 เมื่อ ค.ศ. 1990 ที่เมืองแบนฟ์ ประเทศแคนาดา โดยผ่านข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
(vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์
(vii) - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่างๆในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก
(viii) - เป็นตัวอย่างที่เด่นชัดในการเป็นตัวแทนของขบวนการเปลี่ยนแปลงที่สำคัญทาง ธรณีวิทยาหรือวิวัฒนาการทางชีววิทยา และปฏิสัมพันธ์ของมนุษย์ต่อสิ่งแวดล้อมทางธรรมชาติที่กำลังเกิดอยู่ เช่น ภูเขาไฟ เกษตรกรรมขั้นบันได
ตองการิโร
แหล่งมรดกโลกแบบผสม
แหล่งมรดกโลกในประเทศนิวซีแลนด์
วินโดวส์ไลฟ์

วินโดวส์ไลฟ์ (Windows Live) คือชื่อเรียกกลุ่มผลิตภัณฑ์ด้านบริการที่พัฒนาโดยไมโครซอฟท์ ซึ่งบางส่วนนั้นยังอยู่ในระหว่างการพัฒนา และมีบางส่วนที่ได้เปลี่ยนชื่อจากเอ็มเอสเอ็นเดิม เพื่อเป็นการรวมเซอร์วิสเข้าด้วยกัน โดยไมโครซอฟท์หวังว่าจะช่วยในการแข่งขันกับคู่แข่งอย่างกูเกิลได้ดีขึ้น โดยผลิตภัณฑ์ส่วนใหญ่ในวินโดวส์ไลฟ์นั้น จะเข้าถึงผ่านเว็บเบราว์เซอร์ และข้อมูลมักจะเก็บอยู่ด้านเซิร์ฟเวอร์ ซึ่งปัจจุบันนี้ได้มี วินโดวส์ไลฟ์ สเปซเซส วินโดวส์ไลฟ์ ฮอตเมล หรือวินโดวส์ไลฟ์ เมสเซนเจอร์ เป็นต้นที่ได้เปลี่ยนมาใช้ชื่อวินโดวส์ไลฟ์ โดยส่วนใหญ่นั้นยังอยู่ในระยะพัฒนา แต่ปัจจุบันมีทั้งหมด 12 เซอร์วิสแล้วที่ได้ออกจากระยะพัฒนาแล้ว ซึ่งส่วนใหญ่จะเป็นส่วนให้บริการของเอ็มเอสเอ็น ที่ได้ถูกแทนที่ด้วยส่วนบริการของวินโดวส์ไลฟ์แทน
== ดูเพิ่ม ==
เอ็มเอสเอ็น
== แหล่งข้อมูลอื่น ==
หน้าหลักวินโดวส์ไลฟ์  
บล็อกของวินโดวส์ไลฟ์  
วินโดวส์ไลฟ์ แอดมิน เซ็นเตอร์ 
วินโดวส์ไลฟ์ โลคอล 
วินโดวส์ไลฟ์ เซิร์ช 
โปรแกรมประยุกต์บนเว็บ
วินโดวส์ไลฟ์ สเปซเซส

วินโดวส์ไลฟ์ สเปซเซส (Windows Live Spaces) เป็นเว็บไซต์ในลักษณะเครือข่ายสังคมออนไลน์ พัฒนาโดยไมโครซอฟท์ โดยเริ่มต้นขึ้นในต้นเดือนธันวาคม พ.ศ. 2547 ในชื่อ เอ็มเอสเอ็น สเปซเซส โดยมีเป้าหมายให้บริการผู้ใช้สามารถติดต่อกับผู้ใช้อื่นๆด้วยกันได้ โดยการเขียนบล็อก อัปโหลดภาพถ่าย และสร้างรายการที่ตัวเองสนใจ ซึ่งทำให้วินโดวส์ไลฟ์ สเปชเป็นหนึ่งในคู่แข่งของ MySpace
ในวันที่ 24 มกราคม พ.ศ. 2550 วินโดวส์ไลฟ์ สเปซเซส ได้เพิ่มการแสดงผลภาษาไทย เนื่องจากว่าประเทศไทยเป็นหนึ่งในชุมชนเอ็มเอสเอ็นที่เข้มแข็ง โดยก่อนหน้าที่จะเพิ่มการแสดงผลภาษาไทยนั้น ประเทศไทยมีสเปซที่ใช้งานอยู่อย่างต่อเนื่อง 1.7 ล้านสเปซ ซึ่งถือว่าเป็นประเทศที่มีสเปซมากที่สุดในภูมิภาคเอเซียตะวันออกเฉียงใต้
== เกร็ด ==
วินโดวส์ไลฟ์ สเปซเซส เป็นชุมชมบล็อกที่เติบโตเร็วที่สุดในโลก โดยมีผู้เยี่ยมชมประมาณ 100 ล้านผู้ใช้ไม่ซ้ำกันต่อเดือนในช่วงเดือนพฤษภาคม พ.ศ. 2549
== อ้างอิง ==
== ดูเพิ่ม ==
วินโดวส์ไลฟ์
วินโดวส์ไลฟ์ เมสเซนเจอร์
== แหล่งข้อมูลอื่น ==
เว็บไซต์ทางการ 
บล็อกทางการของวินโดวส์ไลฟ์ สเปซเซส 
เว็บไซต์
โปรแกรมประยุกต์บนเว็บ
วินโดวส์ไลฟ์
บริการเครือข่ายสังคม
102

102 (หนึ่งร้อยสอง) เป็นจำนวนธรรมชาติที่อยู่ถัดจาก 101 และอยู่ก่อนหน้า 103
== คำเติมนำหน้า ==
ภาษากรีก - dohecto-
ภาษาละติน - duocenti-
== ความหมาย ==
102 เป็นเลขอะตอมของ โนเบเลียม
== ในทางคณิตศาสตร์ ==
จำนวนเต็ม
ซาฟารีเวิลด์

ซาฟารีเวิลด์ สถานที่ท่องเที่ยวประเภทสวนสัตว์และการแสดงโชว์ ตั้งอยู่เลขที่ 99 ถนนปัญญาอินทรา (ซอยรามอินทรา 109) แขวงสามวาตะวันตก เขตคลองสามวา กรุงเทพมหานคร มีเนื้อที่ประมาณ 430 ไร่ เปิดดำเนินการมาตั้งแต่ปี พ.ศ. 2531 ปัจจุบัน นาย ณรงค์ จุลชาต เป็น ประธานกรรมการ นาย ผิน คิ้วคชา เป็น รองประธานกรรมการและประธานกรรมการบริหาร นาง อาภา คิ้วคชา เป็น กรรมการผู้จัดการใหญ่
== พื้นที่ ==
ซาฟารีเวิลด์ มีพื้นที่ประมาณ 450 ไร่ แบ่งพื้นที่ออกเป็น 3 ส่วน คือ
ซาฟารีปาร์ค ซึ่งเป็นสวนสัตว์เปิดให้นักท่องเที่ยวได้นั่งรถชมชีวิตความเป็นอยู่ของสัตว์ตามธรรมชาติ อาทิ เช่น ยีราฟ, ม้าลาย, นกกระจอกเทศ, แรดขาว, แบล็คบั๊ค, นกกระเรียนหงอนพู่, สิงโต, เสือโคร่ง, หมีแคนาดา เป็นต้น
มารีนปาร์ค หรือ สวนน้ำ มีสัตว์น้ำ และการแสดงโชว์ต่าง ๆ เช่น การแสดงลิงอุรังอุตัง การแสดงสิงโตทะเล การแสดงสตั้นท์ การแสดงโลมาและวาฬขาว การแสดงสงครามจารกรรม การแสดงนก และยังมีสวนนกมาคอว์ สวนจระเข้ กับ หมีขั้วโลกด้วย ในอดีต มีการแสดงสกีน้ำ และ การแสดงช้าง (ปัจจุบันการแสดงช้างยังแสดงอยู่)
จังเกิลวอลค์ เป็นพื้นที่เปิดใหม่ ประกอบด้วยพื้นที่ป้อนอาหารยีราฟ นิทรรศการไข่นก ส่วนจัดแสดงนกแก้วซันคอนนัวส์ การแสดงวอลรัสจากรัสเซีย ส่วนจัดแสดงนกเงือก และยังมีสัตว์แปลกนานาชนิดเช่น นกพิราบหงอนวิคตอเรีย, ปลาช่อนอะเมซอน, หนูยักษ์คาพีบาร่า, แมวน้ำขนปุย, ลีเมอร์หางวงแหวน, จิงโจ้เทา, เสือดาว, กรงนกแก้วมาคอว์ใหญ่, ค่างห้าสี และสัตว์อื่น ๆ นานาชนิด
== เกร็ด ==
ซาฟารีเวิลด์ เคยใช้เป็นสถานที่ถ่ายทำรายการเกมโชว์ต่างๆเช่น อัจฉริยะข้ามคืน, รวยอุตลุด, สตรอเบอรี่ชีสเค้ก , เทยเที่ยวไทย
== อ้างอิง ==
== แหล่งข้อมูลอื่นๆ ==
เว็บไซต์ทางการของซาฟารีเวิลด์
สวนสนุกในประเทศไทย
สวนสัตว์ในกรุงเทพมหานคร
เขตคลองสามวา
อุทยานแห่งชาติสครมาถา

อุทยานแห่งชาติสครมาถา (सगरमाथा राष्ट्रिय निकुञ्ज) เป็นอุทยานที่ตั้งอยู่ในประเทศเนปาลตรงบริเวณชายแดนติดต่อกับทิเบต มีพื้นที่ประมาณ  ตั้งขึ้นมาเพื่อพิทักษ์พรรณไม้และพันธุ์สัตว์ในบริเวณแถบนี้ และนอกจากจะมีทั้งยอดเขาเอเวอเรสต์แล้วก็ยังมียอดเขาที่สูงเกินกว่า 7,000 เมตร อีกกว่า 7 ยอด และมีสัตว์ เช่น กระต่ายป่า หนูผี นก อีกกว่า 120 ชนิด
สครมาถา เป็นศัพท์ภาษาเนปาลที่มาจาก सगर् สคร หมายถึง "ท้องฟ้า" และ माथा มาถา หมายถึง "ยอด"
==อ้างอิง==
==แหล่งข้อมูลอื่น==
Department of National Parks and Wildlife Conservation, Nepal : Sagarmatha National Park 
Official UNESCO website entry
The World at Night: Everest and Mysterious Star 
สครมาถา
สครมาถา
แหล่งมรดกโลกในประเทศเนปาล
เขาโอลิมปัส

เขาโอลิมปัส (Mount Olympus; Όλυμπος โอลิมโปส) เป็นยอดเขาที่สูงที่สุดในประเทศกรีซ มีความสูง 2,917.727 เมตร อยู่บริเวณตอนเหนือของประเทศ โฮเมอร์บรรยายในมหากาพย์ โอดิสซีย์ ว่าภูเขานี้ปลอดพายุและอากาศสดใส ซึ่งก็เป็นจริงในบางครั้งบริเวณยอดเขา แต่ส่วนล่างลงมาล้อมรอบไปด้วยเมฆ
== อ้างอิง ==
Olymbos (Olympus)
โอลิมปัส
อุทยานประวัติศาสตร์แห่งชาติอินดิเพนเดนซ์

อุทยานประวัติศาสตร์แห่งชาติอินดิเพนเดนซ์ (Independence National Historical Park)  ตั้งอยู่ในเมืองฟิลาเดลเฟีย เป็นสถานที่สำคัญมากที่สุดแห่งหนึ่งของสหรัฐอเมริกา หอเอกราช ซึ่งเป็นสถานที่ประกาศอิสรภาพตั้งอยู่ในสวนที่เมืองฟิลาเดลเฟีย ซึ่งได้ประกาศเอกราชไว้ในปี ค.ศ 1776 คำประกาศเขียนโดยโธมัส เจฟเฟอร์สัน แถลงว่าอาณานิคมอเมริกา 13 แห่งขอแยกตัวจากอังกฤษ ระฆังเสรี ที่ได้ลั่นเมื่อวันประกาศก็อยู่ที่ส่วนสาธารณะแห่งนี้ด้วย
มลรัฐเดลาแวร์
เทคโนโลยีสารสนเทศและการสื่อสาร

เทคโนโลยีสารสนเทศและการสื่อสาร (information and communication[s] technology; ไอซีที) เป็นศัพท์ที่มักใช้ในความหมายคล้ายกับเทคโนโลยีสารสนเทศ (ไอที) แต่ขยายขอบเขตเพิ่มขึ้นโดยเน้นเรื่องบทบาทของการสื่อสารแบบรวมศูนย์ (ยูซี)  กับบูรณาการของสิ่งต่อไปนี้ได้แก่ โทรคมนาคม (ทั้งสายโทรศัพท์และสัญญาณไร้สาย) คอมพิวเตอร์ตลอดจนถึงซอฟต์แวร์วิสาหกิจ มิดเดิลแวร์ หน่วยเก็บข้อมูล และระบบโสตทัศน์ต่าง ๆ ซึ่งทั้งหมดช่วยให้ผู้ใช้สามารถเข้าถึง เก็บบันทึก ส่งผ่าน และจัดดำเนินการสารสนเทศได้ 
นักวิจัยทางวิชาการเริ่มใช้ศัพท์ ไอซีที ตั้งแต่คริสต์ทศวรรษ 1980 เป็นต้นมา  แต่มันเป็นที่นิยมหลังจากเดนนิส สตีเฟนสันใช้ศัพท์นี้ในรายงานเพื่อแถลงต่อรัฐบาลสหราชอาณาจักร เมื่อ ค.ศ. 1997  และปรากฏในหลักสูตรแห่งชาติฉบับปรับปรุงของอังกฤษ เวลส์ และไอร์แลนด์เหนือเมื่อ ค.ศ. 2000
นอกจากนี้ศัพท์ ไอซีที ในปัจจุบันนี้ก็ยังหมายถึงการลู่เข้าของเครือข่ายโทรศัพท์และระบบโสตทัศน์ เข้าสู่เครือข่ายคอมพิวเตอร์ผ่านทางเคเบิลสายเดียวหรือระบบเชื่อมต่อหนึ่งเดียว มีสิ่งจูงใจทางเศรษฐกิจขนาดใหญ่ เพื่อที่จะผสานระบบโสตทัศน์ การจัดการสิ่งปลูกสร้าง และเครือข่ายโทรศัพท์ เข้าสู่ระบบเครือข่ายคอมพิวเตอร์โดยใช้ระบบเคเบิล การจัดการและการกระจายสัญญาณ แบบรวมศูนย์เพียงหนึ่งเดียว ซึ่งประหยัดค่าใช้จ่ายอย่างยิ่งเนื่องจากเครือข่ายโทรศัพท์จะถูกขจัดออกไป และมืความหมายอีกแบบคือ คอมพิวเตอร์BY (PALM)
== อ้างอิง ==
== หนังสืออ่านเพิ่มเติม ==
Carnoy, Martin. "ICT in Education: Possibilities and Challenges." Universitat Oberta de Catalunya, 2005.
"Good Practice in Information and Communication Technology for Education ." Asian Development Bank, 2009.
Grossman, G. and E. Helpman (2005), "Outsourcing in a global economy", Review of Economic Studies 72: 135-159.
Oliver, Ron. "The Role of ICT in Higher Education for the 21st Century: ICT as a Change Agent for Education ." University, Perth, Western Australia, 2002.
Walter Ong, Orality and Literacy: The Technologizing of the Word (London, UK: Routledge, 1988), in particular Chapter 4
== ดูเพิ่ม ==
ยุคสารสนเทศ หรือยุคข้อมูลข่าวสาร
อารัคเน

อารัคเน (Arachne หรือ Arachné) เป็นเรื่องที่ถูกเพิ่มเติมในตำนานเทพปกรณัมกรีกในภายหลัง ชื่อของอารัคเนมีความหมายว่า "แมงมุม" นางเป็นสาวทอผ้าที่มีฝีมือดีมากจนกระทั่งนางถือดีในทักษะของตนและเริ่มโอ้อวดว่าฝีมือการทอผ้าของตนเยี่ยมยอดกว่าเทพีอาธีนา (Athena) เทพีแห่งการทอผ้า อีกเสียด้วย
เทพีอาธีนาถึงแก่โทสะเมื่อได้ยินเช่นนั้น แต่ก็ให้โอกาสอารัคเนได้แก้ตัว นางได้จำแลงกายเป็นหญิงชราเพื่อไปเตือนอารัคเนไม่ให้ท้าทายเทพเจ้า หากแต่อารัคเนกลับกล่าวเสียดสีและขอให้มีการแข่งขันขึ้นเพื่อพิสูจน์ฝีมือของตน เทพีอาธีนาจริงกลับคืนสู่ร่างเดิมและการแข่งขันก็เริ่มขึ้น
เทพีอาธีนาทอผ้าออกมาเป็นลวดลายตอนที่นางมีชัยเหนือเทพโพไซดอน (Poseidon) และชาวเมืองเอเธนส์ได้ตั้งชื่อเมืองตามพระนามของนาง ส่วนลายผ้าของอารัคเนเป็นเรื่องราวของเทพซุส (Zeus) เป็นภาพเหตุการณ์ตอนที่มหาเทพแอบมีสัมพันธ์ชู้สาวกับเจ้าหญิงลีดา (Leda) ยุโรปา (Europa) และองค์หญิงดานาเอ (Danae)
ถึงแม้ว่าเทพีอาธีนาจะยอมรับว่าฝีมือการทอผ้าของอารัคเนจะยอดเยี่ยมไร้ที่ติ แต่หัวข้อที่นางหยิบยกขึ้นมาใช้เป็นลวดลายทำให้เทพีไม่พอใจอย่างมาก ในที่สุดเทพีอาธีนาก็หมดความอดทน นางได้ทำลายผ้าทอผืนนั้นและที่ทอผ้า รวมทั้งทุบศีรษะของสาวทอผ้า อารัคแนลุแก่ความเขลาของตนและรู้สึกอับอายเป็นอย่างมาก นางจึงวิ่งหนีออกไปและแขวนคอตาย
เทพีอาธีนานึกสงสารหญิงทอผ้า นางจึงพรมน้ำจากดอกอะโคไนท์ (aconite) และปลดเชือกที่ผูกคอซึ่งกลายเป็นใยแมงมุม ขณะที่ร่างของอารัคเนก็เปลี่ยนเป็นแมงมุม ราวเรื่องบ่งบอกว่าต้นกำเนิดการทอผ้าได้เลียนแบบมาจากแมงมุมและเชื่อกันว่าได้รับการปรับปรุงเป็นครั้งแรกในกลุ่มประเทศทางเอเชียตะวันตก
ตำนานอีกด้านว่าเทพีอาธีนาอิจฉาอรัคเนที่ทอผ้าได้งดงามกว่า จึงสาปนางให้กลายเป็นแมงมุม
บุคคลในตำนานเทพปกรณัมกรีก
เอลิชา เกรย์

เอลิชา เกรย์ (Elisha Gray - 2 สิงหาคม พ.ศ. 2378 - 21 มกราคม พ.ศ. 2444) นักประดิษฐ์ วิศวกรไฟฟ้า เกิดที่บาร์นสวิลล์ รัฐโอไฮโอ เป็นเจ้าของบริษัทผู้ผลิตเครื่องโทรศัพท์และส่วนประกอบ ซึ่งต่อมาคือ บริษัทเวสเทิร์นอีเล็กตริก เอลิชา เกรย์ เป็นเจ้าของลิขสิทธิ์มากกว่า 60 รายการ รวมทั้งอุปกรณ์โทรเลขแบบสหสัญญาณ (multiplex) เอลิชา เกรย์ได้อ้างสิทธิ์ในการเป็นผู้คิดค้นและประดิษฐ์เครื่องโทรศัพท์ด้วย แต่ก็แพ้คดีเสียสิทธิ์ในการครองลิขสิทธิ๋ให้แก่อเล็กซานเดอร์ เกรแฮม เบลล์ หลังจากการต่อสู้คดีในศาลสูงสหรัฐอันยาวนาน
เอลิชา เกรย์ ได้ประสบความสำเร็จในการคิดค้นและประดิษฐ์โทรศัพท์อย่างเป็นเอกเทศในเวลาไล่เรี่ยกับอเล็กซานเดอร์ เกรแฮม เบลล์ เมื่อ พ.ศ. 2419 ที่ไฮแลนด์ปาร์ก รัฐอิลลินอย
== อ้างอิง ==
Elisha Gray: วิกิพีเดียภาคภาษาอังกฤษ
The Cambridge Biograhical Encyclopedia / Edited by David Cystal-2nd ed., Cambridge University Press, 2000
== ดูเพิ่ม ==
Elisha Gray
การประดิษฐ์โทรศัพท์
ลำดับเวลาเกี่ยวกับโทรศัพท์
นักประดิษฐ์ชาวอเมริกัน
ลานแสดงช้างและฟาร์มจระเข้สามพราน

ลานแสดงช้างและฟาร์มจระเข้สามพราน (Samphran elephant ground & zoo) หรือที่เรียกสั้น ๆ ว่า ฟาร์มจระเข้สามพราน เป็นสวนสัตว์ ขนาดพื้นที่ 130 ไร่ ตั้งอยู่ริมถนนเพชรเกษมกิโลเมตรที่ 30 ตำบลท่าข้าม อำเภอสามพราน จังหวัดนครปฐม
ลานแสดงช้างและฟาร์มจระเข้สามพราน ก่อตั้งโดยคุณพิชัย ชัยมงคลตระกูล เปิดให้บริการอย่างเป็นทางการเมื่อวันที่ 24 มีนาคม 2528 ซึ่งนอกจากเป็นแหล่งท่องเที่ยวแล้ว ยังเป็นแหล่งให้ความรู้ แหล่งเพาะพันธุ์พืชและสัตว์ โดยเฉพาะจระเข้ซึ่งใกล้สูญพันธุ์จากแหล่งน้ำธรรมชาติ และยังเป็นแหล่งอนุรักษ์ช้าง โดยมีการนำช้างตกงานจากสุรินทร์มาฝึกหัดเพื่อแสดงให้นักท่องเที่ยวให้นักท่องเที่ยวชม ทำให้ช้างจำนวนหนึ่งได้อยู่เป็นหลักแหล่ง ไม่ต้องออกร่อนเร่หากินตามท้องถนน โดยสถิติมีผู้เข้าชมอย่างน้อยเดือนละ 3,000 คน
== กิจกรรมภายใน ==
การแสดงการจับจระเข้ด้วยมือเปล่า เริ่มเวลา 12.45 น., 14.20 น., 16.20 น. (วันจันทร์-เสาร์) วันอาทิตย์เพิ่มรอบ 10.30น., 12.05 น., 16.05 น., 16.20น.
การแสดงมายากล เริ่มเวลา 13.15 น., 15.00 น. (วันจันทร์-เสาร์) วันอาทิตย์เพิ่มรอบ 11.00น.
การแสดงช้างประกอบเสียง เริ่มเวลา 13.45 น., 15.30 น. (วันจันทร์-เสาร์) วันอาทิตย์เพิ่มรอบ 11.30 น.
นั่งช้างท่องอุทยาน วันจันทร์-เสาร์ 09.00-13.00 น.  วันอาทิตย์ 09.00 -11.00 น.
== ฟาร์มเพาะเลี้ยงจระเข้ ==
การจัดการบ่อจระเข้ โดยในทุกบ่อจะมีการปูพื้นบ่อด้วยซีเมนต์ก่อนที่จะกลบดินทับ ทั้งนี้เพื่อป้องกันจระเข้ขุดดิน และหลุดออกนอกบ่อ สามารถแบ่งบ่อต่าง ๆ ออกเป็น
บ่อเพาะเลี้ยงจระเข้น้ำจืด น้ำเค็ม และพันธุ์ผสม ซึ่งสามารถอยู่รวมกันได้โดยแบ่งตามช่วงอายุ
บ่ออนุบาล ใช้เลี้ยงจระเข้แรกเกิด
บ่อพ่อพันธุ์-แม่พันธุ์ ใช้เลี้ยงจระเข้ตั้งแต่อายุ 8-20 ปี
บ่อจระข้ตัวใหญ่ โดยอายุสูงสุดอยู่ที่ประมาณ 70 ปี โดยบ่อนี้น้ำลึกประมาณ 6 เมตร
บ่อจระเข้พิการ
บ่อเพาะพันธุ์ตะโขง
== ส่วนที่เป็นแหล่งเรียนรู้ และทัศนศึกษา ==
ส่วนนิทรรศการ อยู่บริเวณหน้าเรือนกล้วยไม้ ประกอบไปด้วยบอร์ดวิชาการ เกี่ยวกับวงจรชีวิตของช้างและจระเข้ กล้วยไม้ ฯลฯ
เรือนเพาะพันธุ์กล้วยไม้ เป็นสวนกล้วยไม้ขนาดประมาณ 5 ไร่ สำหรับเพาะพันธุ์กล้วยไม้สายพันธุ์ต่างฯ โดยเฉพาะแคทลียา
== ส่วนที่เป็นแหล่งพักผ่อนหย่อนใจ และอื่น ๆ ==
อุทยานปลาน้ำจืด
สนามเด็กเล่น มีเครื่องเล่นต่าง ฯ ให้เด็กได้เล่น
ลานต้นไทร เหมาะสำหรับนั่งพักผ่อนใต้ร่มไม้ และเยี่ยมชมลูกช้างเกิดใหม่ และป้อนอาหารช้าง
สวนสัตว์ขนาดเล็ก มี งู ลิง ชะนี กระต่าย นกยูง เสือ
ศูนย์สัมมนา และจัดเลี้ยง
ร้านอาหารไทย ซุ้มอาหาร ซุ้มขนม และน้ำดืม สำหรับบริการขายอาหารให้แก่นักท่องเที่ยว
ร้านขายของที่ระลึกกระจายอยู่ทั่วไปสำหรับให้นักท่องเที่ยวเลือกซื้อ
==อ้างอิง==
สถานที่ท่องเที่ยวในจังหวัดนครปฐม
ฟาร์มจระเข้
ถั่วลิสง

ถั่วลิสง ถั่วคุด หรือ ถั่วดิน จัดเป็นพืชตระกูลถั่ว
== รสชาติและสรรพคุณ ==
รสหวาน ช่วยบำรุงปอดและกระเพาะอาหาร แก้ไอ ขับปัสสาวะ กระตุ้นน้ำนม เหมาะกับผู้ที่มีอาการไอแห้ง ร่างกายอ่อนแอ
== คุณค่า ==
มีน้ำมันถั่ว โปรตีน วิตามิน ชะลอความเสื่อมสภาพของร่างกาย บำรุงสมอง เสริมความจำ
== ข้อพึงสังเกต ==
ผู้ที่เป็นเชื้อราตามมือและเท้า หรือมีอาการท้องร่วง และผู้ที่มีอาการแพ้ ไม่ควรรับประทาน
== การผลิตและการค้า ==
ถั่วลิสงมีการผลิตกันอย่างแพร่หลายในภูมิของโลกโดยเฉพาะภาคเขตร้อนและกึ่งเขตร้อน ประเทศจีนสามารถผลิตถั่วลิสงได้มากถึง 37% แอฟริกา 25% อินเดีย 21%, อเมริกา 8% และโอเชียเนีย 6% (สำหรับประเทศผู้ผลิตที่สำคัญดูตาราง) การส่งออกที่สำคัญคือประเทศอินเดีย ซึ่งคิดเป็นสัดส่วน 37% ของการส่งออกทั่วโลก อาร์เจนตินา 13% สหรัฐอเมริกา 10% จีน 8% และมาลาวีสำหรับ 5% ผู้นำเข้าที่สำคัญ ได้แก่ เนเธอร์แลนด์ ซึ่งคิดเป็นสัดส่วน 17% ของการนำเข้าทั้งโลก (ส่วนใหญ่จะถูกส่งต่อไปยังประเทศอื่น ๆ ในสหภาพยุโรป) อินโดนีเซีย นำเข้าถั่วลิสง 10% ของการนำเข้าทั้งโลก และ เม็กซิโก 7%, เยอรมนี 6% และรัสเซีย 5% ของการนำเข้าทั้งโลกตามลำดับ 
ในสหรัฐอเมริกา รัฐจอร์เจียเป็นแหล่งปลูกถั่วลิสงมากที่สุดตามมาด้วยรัฐเท็กซัสและรัฐอลาบามาตามลำดับ Dothan เป็นเมืองที่มีการจัดเทศกาลถั่วลิสงแห่งชาติที่จัดตั้งขึ้นในปี 1938 และจัดขึ้นในแต่ละฤดูใบไม้ร่วงเพื่อเป็นเกียรติแก่เกษตรกรผู้ปลูกถั่วลิสงและเฉลิมฉลองการเก็บเกี่ยว
== อ้างอิง ==
กองบรรณาธิการ, ถั่วลิสง, นิตยสารครัว, 2550, หน้า 90-93
นิตยสารชีวจิต ฉบับวันที่ 1 มิถุนายน 2550
== แหล่งข้อมูลอื่น ==
Peanut-boss เวบไทย เวบถั่วลิสงล้วนๆ เวบบอร์ดการเกษตร
ข้อมูลถั่วลิสงโดยกรมส่งเสริมการเกษตร 
ฐานข้อมูลถั่วลิสงโดยกรมวิชาการเกษตร 
ข้อมูลถั่วลิสง 
ถั่ว
วงศ์ย่อยถั่ว
พืชตรึงไนโตรเจน